RO
C 347/214
Jurnalul Oficial al Uniunii Europene
9.9.2022
Joi, 10 martie 2022
unui sistem comun și standardizat la nivelul Uniunii pentru reducerea impozitului reținut la sursă, însoțit de un mecanism pentru schimbul de informații și cooperarea între administrațiile fiscale; invită Comisia, în acest sens și ca răspuns la recentele dezvăluiri privind Cum-Ex și la acordul fiscal global OECD/G20, să evalueze beneficiile potențiale ale unei rate minime efective a impozitului reținut la sursă; invită Comisia ca, în acest sens, să relanseze dezbaterea privind revizuirea blocată a Directivei 2003/49/CE a Consiliului (9) (Directiva privind dobânzile și redevențele);
3.
salută propunerea Comisiei de a moderniza, simplifica și armoniza cerințele în materie de TVA, utilizând raportarea în timp real și facturarea electronică bazate pe tranzacții; ia act de faptul că o astfel de raportare trebuie să fie favorabilă contribuabililor și, în același timp, să permită administrațiilor fiscale să aibă o imagine de ansamblu asupra diferitelor tranzacții în timp real, facilitând prevenirea și detectarea fraudei și a operatorilor economici riscanți; consideră că cerințele de raportare și formularele fiscale ar trebui să fie armonizate între statele membre; consideră că utilizarea instrumentului de extragere a datelor pentru analiza rețelelor de tranzacții (TNA) reprezintă una dintre opțiunile disponibile de reducere a fraudei fiscale și promovează dezvoltarea în continuare și schimbul de bune practici între statele membre;
4. reamintește că orice măsură fiscală, temporară sau nu, ar trebui să evite denaturarea deciziilor de investiții și ar trebui să acționeze ca un instrument în sprijinul îndeplinirii obiectivelor Uniunii, astfel cum se prevede la articolul 3 alineatul (3) din Tratatul privind Uniunea Europeană, inclusiv a competitivității societăților europene; subliniază că cerințele de raportare nu ar trebui să conducă la o creștere disproporționată a costurilor administrative pentru actorii economici, în special pentru IMM-uri; ia act de faptul că, pentru a aborda în mod eficace pierderile de venituri fiscale, ar putea fi necesare cantități mai mari de date și de mai bună calitate; insistă asupra principiului potrivit căruia datele colectate de autoritățile fiscale de la contribuabili (cu respectarea drepturilor acestora) trebuie să fie furnizate statelor membre o singură dată, protejate în condiții de maximă securitate și respectând legislația privind protecția datelor; ia act de potențialul datelor și al instrumentelor digitale de a reduce birocrația și de a simplifica diferitele obligații ale contribuabililor, în special în domeniul declarațiilor de TVA și al declarațiilor recapitulative, și observă că inteligența artificială (IA) și diferitele programe informatice ar trebui utilizate pentru a maximiza eficacitatea utilizării datelor; subliniază necesitatea de a continua eforturile de intensificare a cooperării administrative între statele membre pentru a reduce frauda și evaziunea fiscală; consideră că este necesar nu numai să se mărească cantitatea, ci și să se îmbunătățească calitatea datelor schimbate, pentru a dispune de un sistem mai eficient;
5. subliniază că diversitatea reglementărilor privind impozitarea ale statelor membre constituie o provocare dificilă, în special pentru IMM-urile și întreprinderile nou-înființate care își desfășoară activitatea sau care doresc să desfășoare activități comerciale pe piața unică și care sunt nevoite să facă față unui număr de 27 de sisteme de impozitare diferite; consideră că ar trebui să se acorde o atenție adecvată costurilor de conformare mai ridicate pentru IMM-uri; subliniază că IMM-urile nu ar trebui să fie penalizate în mod suplimentar prin sarcina financiară asociată cu desfășurarea activității în temeiul unor sisteme naționale diferite și că beneficiile pieței unice ar trebui să le fie ușor accesibile;
6. subliniază că strategia de redresare sustenabilă ar trebui să țină seama de sustenabilitatea ratelor în continuare mici ale dobânzii și de inflația în creștere în întreaga Uniune; consideră că sarcina fiscală nu ar trebui să se modifice de la câștigurile de capital la impozitarea forței de muncă, așa cum se întâmplă în prezent; consideră, în acest sens, că ar trebui să se acorde mai multă atenție numărului mare de lucrători mobili;
7. reamintește importanța fondurilor NextGenerationEU pentru redresarea economică a Uniunii și subliniază oportunitatea de a utiliza Mecanismul de redresare și reziliență pentru a realiza reforme fiscale și investiții către un sistem fiscal mai corect, mai sustenabil și mai bine digitalizat; reamintește că programul Fiscalis pentru perioada 2021-2027, cu un buget de 269 de milioane EUR, vizează să combată frauda fiscală și sprijină colectarea la bugetele Uniunii și ale statelor membre, ajutând administrațiile fiscale naționale să coopereze mai bine în vederea combaterii fraudei fiscale, a evaziunii fiscale și a planificării fiscale agresive;
8.
constată că veniturile pierdute din cauza evaziunii fiscale internaționale practicate de către persoane fizice au fost estimate la 46 miliarde EUR în 2016; observă actualele denaturări ale pieței unice cauzate de practicile fiscale dăunătoare care constituie concurență fiscală dăunătoare; observă că, împreună cu planul de acțiune al Comisiei, Comisia a publicat și o comunicare privind buna guvernanță fiscală în UE și dincolo de granițe, care se concentrează asupra reformei necesare
(9)
Directiva 2003/49/CE a Consiliului din 3 iunie 2003 privind sistemul comun de impozitare, aplicabil plăților de dobânzi și de redevențe efectuate între societăți asociate din state membre diferite (JO L 157, 26.6.2003, p. 49).